Ustaz Dato' Dr. Haron Din, Mursyidul Am PAS dilabelkan sebagai alat kelamin babi betina semata-mata apabila beliau memberi reaksi dan tidak bersetuju dengan artikel yang tersiar di dalam akhbar The Wall Street Journal(WJS) dan Sarawak Report Jumaat lepas yang mendakwa bahawa dana berjumlah AS$700 juta (RM2.6 bilion) telah disalurkan kepada akaun peribadi Perdana Menteri, Datuk Seri Najib Razak.
Dato' Haron Din berkata, dakwaan artikel itu seperti dibuat-buat. "Sukar untuk dipercayai bahawa seseorang telah memindahkan dana awam ke dalam akaun peribadi. "Jika seseorang itu mahu menipu, mereka akan memindahkan wang tersebut ke dalam akaun rahsia," kata beliau sambil menambah bahawa ia tindakan yang salah untuk mengaitkan seseorang tanpa bukti kukuh.
Kenyataan menghina ini dibuat di facebook Azham bin Abdullah dan apabila semakan menunjukkan bahawa beliau samada ahli PAS, PASMA ataupun pengikut G18 dan bukan pertama kali melontarkan kenyataan menghina di facebook beliau.
Malang sekali, pada hari baik dan bulan baik Ramadhan Al-Mubarak ini, tidak sewajarnya berlaku perkara seumpama ini. Sebagai orang Islam, jika kita tidak bersetuju dengan sesuatu perkara waima dengan pemimpin sekali pun, biarlah teguran itu berhemah dan bertertib. Tidak salah membangkang tetapi bangkang dengan rasional dan matang. Berikan hujah dan fakta. Hinaan dan cercaan tidak wajar digunakan.